Ֆլորիանա (Մալթա)

Ֆլորիանա ( կամ Il-Floriana, հայտնի է նաև Borgo Vilhena անվանումով), քաղաք Մալթայի Հանրապետությունում՝ Մալթա կղզու հարավարևելյան շրջանում, երկրի մայրաքաղաք Վալետայի անմիջական հարևանությամբ։ Բնակչության թվաքանակը 2014 թվականի մարտի 31-ի տվյալներով եղել է 2.205:Այս քաղաքում են ծնվել բազմաթիվ անվանի մալթացիներ, այդ թվում՝ Մալթայի Հանրապետության ազգային օրհներգի L-Innu Malti-ի երաժշտության հեղինակ, կոմպոզիտոր Ռոբերտ Սամուտը, Մալթայի նախկին եպիսկոպոս Մաուրո Կարուանան, բանաստեղծներ Օլիվեր Ֆրիգիերին, Մարիա Գանադոն, գրող և քաղաքական գործիչ Հերբերտ Գանադոն, շվեդական հեռուստատեսության երգի Idol մրցույթի հաղթող Քևին Բորգը...

Ստուգաբանություն
Բնակավայրը կոչվել է ի պատիվ իտալացի ռազմական ճարտարագետ Պիետրո Պաոլո Ֆլորիանիի, ում պատրաստած նախագծերի հիման վրա է ստեղծվել այսպես կոչված՝ Ֆլորիանայի գիծը՝ քաղաքը շրջափակող ամրությունների շղթան։ Մալթերեն պաշտոնական անվանումն է Il-Floriana, իսկ տեղացիները հաճախ անվանում են Il-Furjana (այս վերջինը նույնպես ընդունվել է որպես քաղաքի մալթերեն պաշտոնական անվանում). կառավարական աղբյուրները երկու տարբերակն էլ գործածում են։

Քաղաքի սկզբնական պաշտոնական անվանումը եղել է Borgo Vilhena (կամ Subborgo Vilhena)՝ ի պատիվ Սուրբ Հովհաննեսի ուխտի (օրդենի) մեծ վարպետ (Grand Master) Անտոնիո Մանոել դե Վիլենայի. այդ անվանումը ժամանակի ընթացքում լայն գործածությունից դուրս է մղվել և ներկայումս կիրառվում է միայն որպես քաղաքի տիտղոս (ճիշտ այդպես երկրի մայրաքաղաք Վալետան էլ ունի իր տիտղոսը՝ Città Umilissima):

Պատմություն 

Ֆլորիանայի տարեգրությյան սկիզբն ընդունված է համարել 1636 թվականը, երբ իտալացի ռազմական ճարտարագետ Պիետրո Պաոլո Ֆլորիանիի պատրաստած նախագծերի հիման վրա սկսվել է այսպես կոչված՝ Ֆլորիանայի գծի կառուցումը՝ մայրաքաղաք Վալետայի պաշտպանունակությունն ամրապնդելու նպատակով։ Կառուցված ամրություններն արդեն իսկ 1640 թվականին մասնակիորեն ծառայել են այդ նպատակին, այդուհանդերձ՝ դրանց շինարարությունը շարունակվել է 17-րդ ու 18-րդ դարերում և ամբողջությամբ ավարտի հասցվել 1720-ական թվականներին։ Հենց այդ ընթացքում էլ՝ 1724 թվականին Սուրբ Հովհաննեսի ուխտի մեծ վարպետ Անտոնիո Մանոել դե Վիլենայի պատվերով հիմնադրվել է Բորգո Վիլենա արվարձանը։

Տեսարժան վայրեր

Սբ. Պուբլիուս ծխական եկեղեցին և առընթեր հրապարակը
Mall Gardens-ը
Ֆլորիանայի գծի ամրությունները՝ ներառյալ Porte des Bombes-ը
Վինյակուրի ջրանցույցն ու ջրամատակարարման աշտարակը
Սառիա եկեղեցին
Ռոբերտ Սամուտի անվան սրահը
Արգոտիի բուսաբանական այգին
Վիլենայի պարտեզները
Polverista-ն
Սբ. Ֆիլիպի պարտեզը
Հերբերտ Գանադոյի պարտեզ-այգիները
Հոբելյանական թավուտը 
Մսիդա մարտկոցն ու առընթեր պատմական պարտեզը՝ մերձակա Hay Wharf-ի հետ մեկտեղ, որտեղ 18-րդ դարի գրող և բարենորոգիչ Միքիել Անտոն Վասսալիի գերեզմանն է գտնվում (վերջինիս անունը սերտորեն կապված է մալթացիների ազգային ինքնության գիտակցման հետ)
Ստորջրյա թևերով նավերի կայանատեղին, որտեղից ամեն օր նավեր են մեկնում դեպի Սիցիլիա

Ֆլորիանայում է գտնվում Մալթայի ամենահին ու ամենահամբավավոր հյուրանոցներից մեկը՝ Hotel Phoenicia]-ն, հինգաստղանի, շքեղ ևս մեկ հյուրանոց և Grand Hotel Excelsior-ը։ Քաղաքում գործում են նաև նվազ ցածր կարգի մի շարք այլ հյուրանոցներ։

2007 թվականից սկսած՝ Ֆլորիանայում անց է կացվում Isle of MTV ամենամյա երաժշտական փառատոնը։ Բացի այդ, ամեն տարի փետրվարին քաղաքի Սուրբ Աննայի փողոցւ բեմահարթակ է դառնում Մալթայի կառնավալի մասնակիցների համար։

Բնակչություն 
Ֆլորիանայի բնակչության թվաքանակի փոփոխությունները 1901-2011 թվականներին.

Կլիմա
Ֆլորիանային բնորոշ է միջերկրածովյան կլիման՝ շոգ ու չոր ամառներով և մեղմ ու խոնավ ձմեռներով։ Ստորև բերված եղանակային տվյալներն արձանագրվել են Լուկա քաղաքի օդանավակայանում գտնվող օդերևութաբանական կայանում, որը Ֆլորիանայից ընդամենը մի քանի կիլոմետր է հեռու։

Պատկերասրահ

Ծանոթագրություններ 

 Quest for regeneration of Floriana 7 April 2015.

Արտաքին հղումներ 

Ֆլորիանայի տեղական խորհուրդ 
Floriana Parish

Մալթայի քաղաքներ
Մալթայի բնակավայրեր